อาร์ตูร์ บอรุค

อาร์ตูร์ บอรุค (; เกิด 20 กุมภาพันธ์ ค.ศ. 1980) เป็นนักฟุตบอลชาวโปแลนด์ ปัจจุบันเล่นในตำแหน่งผู้รักษาประตูให้กับแลเกียวาร์ชาวาในแอ็กสตรากลาซา

บอรุค เริ่มต้นอาชีพกับสโมสรบ้านเกิดของเขาอย่าง Pogoń Siedlce ซึ่งเล่นในลีกระดับที่สามของโปแลนด์ ต่อมาใน ค.ศ. 1999 เขาย้ายไปลีเกียวอร์ซอในแอ็กสตรากลาซา แต่เนื่องจากยังเป็นเพียงตัวสำรอง เขาจึงถูกปล่อยยืมตัวให้กับ Dolcan Ząbki ในปี 2000 ต่อมาใน ค.ศ. 2002 เขาได้เลื่อนมาเล่นในทีมชุดใหญ่วอร์ซอ และถูกเลือกเป็นผู้รักษาประตูมือหนึ่งของทีมในปีถัดมา ต่อมาในฤดูร้อน 2005 เขาย้ายไปเซลติกในสกอตติชพรีเมียร์ชิป โดยตลอดห้าปีที่เล่นให้กับสโมสรแห่งกลาสโกว์ บอรุคได้ลงเล่นทั้งหมด 221 นัด คว้าแชมป์ลีก 3 สมัย สกอตติชคัพ 1 สมัย และลีกคัพอีก 2 สมัย ต่อมาใน ค.ศ. 2010 บอรุคได้เดินทางไปยังอิตาลี เพื่อเล่นให้กับฟีออเรนตีนาในเซเรียอา ต่อมาใน ค.ศ. 2012 เขาเซ็นสัญญากับเซาแทมป์ตันในพรีเมียร์ลีก ก่อนที่จะถูกปล่อยยืมตัวให้กับบอร์นมัทในปี 2015 และย้ายไปเล่นที่นั่นอย่างถาวร

บอรุค ลงเล่นให้กับทีมชาติโปแลนด์ครั้งแรกในนัดที่พบกับสาธารณรัฐไอร์แลนด์ ในเดือนเมษายน 2004 และได้ลงเล่นให้กับทีมชาติเรื่อยมา เขาเป็นตัวแทนของทีมชาติในการแข่งขันฟุตบอลโลก 2006 และฟุตบอลชิงแชมป์แห่งชาติยุโรป 2008 ในเดือนพฤศจิกายน 2017 บอรุคประกาศเลิกเล่นทีมชาติ

อ้างอิง

แหล่งข้อมูลอื่น

 
 Southampton Fans Network – Player Review 2012/13

นักฟุตบอลชาวโปแลนด์
นักฟุตบอลทีมชาติโปแลนด์
ผู้รักษาประตูฟุตบอล
ผู้รักษาประตูฟุตบอลที่ทำประตูได้
ผู้เล่นสโมสรฟุตบอลเซลติก
ผู้เล่นสโมสรฟุตบอลฟีออเรนตีนา
ผู้เล่นสโมสรฟุตบอลเซาแทมป์ตัน
ผู้เล่นสโมสรฟุตบอลบอร์นมัท
ผู้เล่นในสกอตติชโปรเฟสชันนัลฟุตบอลลีก
ผู้เล่นในเซเรียอา
ผู้เล่นในพรีเมียร์ลีก
ผู้เล่นในฟุตบอลโลก 2006
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2016
บุคคลจากจังหวัดมาซอฟแช